b'\n_START_ARTICLE_\nLucian Gogonel\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nLucian Gogonel syntyi Romaniassa, jossa h\xc3\xa4n kiinnostui jo nuorena kamppailulajeista. Romania oli kuitenkin vahva kommunistimaa tuolloin ja Budo-lajien harjoittaminen oli kielletty\xc3\xa4. Sen sijaan h\xc3\xa4n harrasti nuorena muun muassa Kreikkalais-roomalaista painia, ammuntaa ja yleisurheilua. Gogonel oli lukiossa Romanian vallankumouksen aikana, jonka p\xc3\xa4\xc3\xa4tytty\xc3\xa4 kommunismi poistui ja Gogonel alkoi harjoitella Kyokushinia 17-vuotiaana kotikaupungissaan Gala\xc8\x9bissa. H\xc3\xa4nen ensimm\xc3\xa4inen ohjaaja oli tuolloin senpai Lucian Ungureanu, vy\xc3\xb6arvoltaan 5. dan. Ungureanu oli keskittynyt enemm\xc3\xa4n Kyokushinin henkiseen puoleen ja Gogonelin mukaan auttoi h\xc3\xa4nt\xc3\xa4 opettelemaan kunnioitusta kamppailulajeissa. Gogonel oppi my\xc3\xb6s h\xc3\xa4nen kauttaan arvostamaan kataa ja kihonia.\n_START_SECTION_\nKilpaura\n_START_PARAGRAPH_\n1990 Gogonel osallistui ensimm\xc3\xa4isen kerran paikalliseen turnaukseen Romaniassa ja seuraavana vuonna h\xc3\xa4n voitti Romanian nuorten mestaruuden alle 70-kiloisten sarjassa._NEWLINE_1992 Gogonelin ensimm\xc3\xa4inen ohjaaja Ungureanu antoi opetusvastuun yhdelle vanhimmalleen oppilaalleen Sorin Fechetille, joka auttoi Gogonelia ottelemaan. Ja 1994 h\xc3\xa4n saavutti pronssia Romanian alueellisessa mestaruuskisoissa kevytsarjassa. Viidensiss\xc3\xa4 Romanian mestaruuskilpailuissa Gogonel voitti kevytsarjan mestaruuden Sibiussa. Samana vuonna h\xc3\xa4n osallistui ensimm\xc3\xa4isiin kansainv\xc3\xa4lisiin kisoihin unkarissa, Szolnok Cupiin, mutta ei saavuttanut suurta menestyst\xc3\xa4.\n_START_SECTION_\nRomanian mestaruus (1994\xe2\x80\x931997)\n_START_PARAGRAPH_\nGogonel osallistui 1995 kuukauden kest\xc3\xa4neeseen leiriin Poiana Brasovissa, Romaniassa, jota piti entinen Kyokushinin Euroopan-mestari Nicholas Pettas. Gogonel itse piti leiri\xc3\xa4 eritt\xc3\xa4in arvokkaana kehityksens\xc3\xa4 kannalta. Menestyst\xc3\xa4 tuli my\xc3\xb6s samana vuonna, kun Gogonel voitti Romanian alueellisen mestaruuden kevytsarjassa, sek\xc3\xa4 Romanian mestaruuden toisen kerran per\xc3\xa4kk\xc3\xa4in. H\xc3\xa4n voitti my\xc3\xb6s ensimm\xc3\xa4isen j\xc3\xa4rjestetyn Apullum Cupin Romaniassa, jossa Gogonel voitti kaikki nelj\xc3\xa4 otteluaan kevytsarjassa. H\xc3\xa4n osallistui my\xc3\xb6s ensimm\xc3\xa4isen kerran EM-kilpailuihin, jotka j\xc3\xa4rjestettiin Romaniassa._NEWLINE_Gogonelin menestys jatkui Romaniassa my\xc3\xb6s 1996, kun h\xc3\xa4n saavutti j\xc3\xa4lleen Romanian alueellisen mestaruuden, sek\xc3\xa4 Romanian mestaruuden kevytsarjassa. Gogonel voitti pronssia pienimuotoisessa Balkanian mestaruuskilpailuissa, jossa h\xc3\xa4n voitti yhden kamppailun. Gogonel puolusti my\xc3\xb6s viime vuoden Apullum Cupin mestaruutta kevytsarjassa, jonka h\xc3\xa4n voitti toistamiseen._NEWLINE_28-vuotiaana h\xc3\xa4n muutti Bukarestiin ja sielt\xc3\xa4 pian Ranskaan, jossa h\xc3\xa4n on asunut siit\xc3\xa4 asti.'